Πάπας Σαβινιανός

Ο Σαβινιανός ήταν Πάπας από το 604 ως το 606.

Γεννήθηκε στην Μπιέρα (Μπιέντα) κοντά στο Βιτέρμπο και χειροτονήθηκε Πάπας πιθανότατα στις 13 Σεπτεμβρίου του 604. Νωρίτερα είχε υπηρετήσει ως αποστολικός νούντσιος (αποκρισάριος) στην Κωνσταντινούπολη, απεσταλμένος του προκατόχου του Πάπα Γρηγορίου Α΄, επί Αυτοκρατόρων Μαυρικίου και Φωκά και Πατριαρχών Ιωάννη Δ΄ (του νηστευτή) και Κυριακού, χωρίς συνολική επιτυχία. Επέστρεψε στη Ρώμη το 597.

Σε αυτόν αποδίδεται μεταξύ άλλων ο εορτασμός των Ευχαριστιών. Επίσης, απέκτησε άσχημη φήμη για την πώληση των δημητριακών σε υψηλές τιμές, ενώ ο προκάτοχός του Γρηγόριος είχε μοιράσει στο λαό τρόφιμα.

Πέθανε στις 22 Φεβρουαρίου του 606. Τον διαδέχθηκε ο Πάπας Βονιφάτιος Γ΄.

Βιβλιογραφία 

 Duff, Eamon. Saints and Sinners: A History of the Popes, Yale University Press, 2001, p. 72–73. ISBN 0-300-09165-6
 Maxwell-Stuart, P. G. Chronicle of the Popes: The Reign-by-Reign Record of the Papacy from St. Peter to the Present, Thames & Hudson, 2002, p. 54. ISBN 0-500-01798-0.

Πάπες
Ιταλοί Πάπες
Πάπες 7ου αιώνα
Βυζαντινοί του 7ου αιώνα